Diari Oficial de la Generalitat Valenciana


Sumari del DOGV 1170, del 26-10-1989 (1989/815473)

ORDRE de 21 de setembre de 1989, de la Conselleria de Cultura, Educació i Ciència, sobre selecció de centres que participaran en el desplegament del Procés d'Experimentació Curricular del Programa per a l'Animació i Promoció de l'educació Permanent d'Adults a la Comunitat Valenciana durant el curs 1989-90.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/09/21/(3)/dof/vci/html**

### Dades del document

Número de DOGV
:   1170

Data del DOGV
:   26-10-1989

Secció del DOGV
:   DISPOSICIONS GENERALS

Número del document
:   1989/815473


Data del document
:   21-09-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 de setembre de 1989, de la Conselleria de Cultura, Educació i Ciència, sobre selecció de centres que participaran en el desplegament del Procés d'Experimentació Curricular del Programa per a l'Animació i Promoció de l'Educació Permanent d'Adults a la Comunitat Valenciana durant el curs 1989-90.  
Fixades les competències en matèria educativa de la Comunitat Valenciana i assumides aquestes en virtut del traspàs de competències inclòs en el Real Decret 2093/1983 de 15 de setembre, es possibilita la realització d'experiències educatives per part dels centres i programes d'aquesta Comunitat Autònoma.  
El Decret 7/1985, de 28 de gener del Consell de la Generalitat Valenciana, crea el Programa per a l'Animació i Promoció de l?Educació Permanent d'Adults a la Comunitat Valenciana, programa que pretén satisfer les necessitats d'alfabetització i formació permanent dels valencians, perquè esdevinguen ciutadans participatius en la creació i el fruïment dels béns materials, culturals i estètics.  
D'entre les actuacions establides per a la consecució d'una sèrie d'objectius assenyalats en aquest Decret es destaca «adaptar els ensenyaments mínims i les orientacions pedagògiques vigents, mitjançant els assaigs i les experimentacions escaients, a les condicions sòcio-econòmiques i culturals de la Comunitat Valenciana, a fi de disposar, per als adults, d'un curriculum flexible, polivalent i formatiu».  
Es per això que el Programa per a l'Animació i Promoció de l'EPA ha estat treballant des del curs 85-86 en el disseny d'un març curricular més d'acord amb les necessitats dels adults de la Comunitat Valenciana.  
Com a conseqüencia d'aquest treball, s'ha elaborat un Marc Curricular per a l'Educació de Persones Adultes a la Comunitat Valenciana.  
Tot això demana l'experimentació de l'esmentada proposta i l'avaluació dels resultats de les experiències que es realitzen fins concloure, amb garanties d'èxit, en la implantació del nou març curricular per a l'educació de les persones adultes.  
Per aquestes raons, en virtud de les facultats que s'han estat conferides,  
ORDENE:  
Primer  
En el curs 1989-90 s'iniciarà un procés d'experimentació curricular en centres i programes d'Educació d'Adults amb els objectius següents:  
a) Constatar la validesa del nou març curricular en els diferents cicles i nivells d'aquest sector educatiu i l'adequació als diferents contextos sòcio-culturals.  
b) Elaborar projectes curriculars d?aplicació del nou març ja definit a les situacions i necessitats de cada programa.  
c) Dissenyar els recursos didàctics necessaris per al desenvolupament curricular proposat.  
d) Aportar informació al Programa, sobre modificacions d'infrastructura i/o organitzatives que són necessàries per als diversos centres i programes.  
e) Contrastar les necessitats d'actualització i perfeccionament del professorat.  
Segon  
Els centres i/o programes d'Educació Permanent d'Adults finançats amb fons públics que desitgen participar en l'experiència, ho sol·licitaran a la Conselleria de Cultura, Educació i Ciència, dins dels deu dies següents a la publicació de la present Ordre, en el Diari Oficial de la Generalitat Valenciana.  
Tercer  
Serà mèrit preferent haver participat en experiències d'experimentació curricular i en projectes d'innovació, formació i perfeccionament del professorat, a través de les distintes convocatòries i investigacions realitzades per la Conselleria de Cultura, Educació i Ciència o promogudes pels centres de professors.  
Quart  
Les sol·licituds, signades per la direcció del centre, s'han d'adreçar a l'Il·lm. Sr. director general de Centres i Promoció Educativa, avinguda de Campanar, 32, 46150 València, i podran ser presentades al Registre General de la Conselleria de Cultura, Educació i Ciència, als Serveis Territorials de Cultura i Educació, o en la forma establerta en l'article 66 de la Llei de Procediment Administratiu. A aquestes sol·licids caldrà afegir la documentació següent:  
a) Acta del claustre de professorat amb acord favorable.  
b) Acta del consell escolar, amb acord favorable.  
c) Projecte de treball o pla de centre per al curs 89-90 que assenyalarà els criteris psicopedagògics, metodològics i organitzatius sobre els quals es fonamenta, i el disseny de l'aplicació didàctica.  
d) Informe de les condicions materials del centre, equipament i circumstàncies que poden influir en el desplegament adecuat del procés d'experimentació.  
Cinquè  
Els centres i/o programes sol·licitants hauran de reunir els requisits següents:  
- Tenir grups de persones adultes adscrites als tres cicles de què consta l?EPA.  
Sisé  
- Disposar dels espais necessaris per a l'aplicació del projecte.  
La Conselleria de Cultura, Educació i Ciència, facilitarà els mitjans que considere necessaris per al desplegament adequat del projecte en els centres i/o programes esmentats.  
Seté  
La Direcció General de Centres i Promoció Educativa, a la vista de les sol·licituds, determinarà els centres que queden autoritzats.  
Vuité  
La Direcció General de Centres i Promoció, prendrà les mesures oportunes per tal de dur a terme la coordinació, el seguiment, el control i l'avaluació de la fase experimental del model educatiu proposat.  
Nové  
Els ensenyaments objecte de l'experimentació tindran per als alumnes adults els mateixos efectes acadèmics que els estudis ordinaris d'Educació Permanent d'Adults.  
DISPOSICIO FINAL  
S'autoritza la Direcció General de Centres i Promoció Educativa perquè adopte les mesures necessàries per a l?execució d'allò que disposa aquesta Ordre, que entrarà en vigor a l?endemà de la publicació en el Diari Oficial de la Generalitat Valenciana.  
València, 21 de setembre de 1989.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI